
# 2015 елда Татарстанда тулаем региональ продукт күләме 1 788 млрд. сум булыр дип исәпләнә

*10.09.2015*2016 елда Татарстан Республикасы берләштерелгән бюджетының кереме196,2 млрд. сум, чыгымнары - 202,0 млрд. сум, дефициты - 5.8 млрд. сум булыр дип исәпләнә. Татарстан Республикасы бюджеты табышы 2016 елда 160,7 сум, чыгымнары - 166,5 млрд. сум, дефициты - 5,8 млрд. сум булыр дип планлаштырыла. Бу хакта бүген ТР Министрлар Кабинеты утырышында ТР финанслар министры Радик Гайзатуллин белдерде. Утырыш темасы - "

2016 елга, 2017 һәм 2018 еллар план чорына Татарстан Республикасын социаль-икътисадый үстерү фаразы һәм 2016 елга, 2017 һәм 2018 еллар план чорына Татарстан Республикасы берләштерелгән бюджеты".
Утырышны ТР Премьер-министрыныж беренче урынбасары Алексей песошин уздырды. Чарада шулай ук Татарстан Республикасы Президенты вазыйфаларын вакытлыча башкаручы Рөстәм Миңнеханов катнашты.

2016-2018 елларда Татарстан Республикасының социаль-икътисадый үсешен фаразлау турындагы доклад белән ТР икътисад министры урынбасары Олег Пелевин чыгыш ясады. Ул, аерым алганда, хәбәр иткәнчә, дөнья икътисады үсешенең темплары акрыная. Бу Россия һәм аның субъектлары икътисады үсешенә дә тәэсир итә. Ел нәтиҗәләре буенча Россия тулаем эчке продукты 3,3 % кимер дип көтелә.

Татарстан Республикасының тулаем региональ продуктының 2015 елның январь-июль айларында динамикасы 99,8 % булды.

Олег Пелевин республикада икътисадый һәм социаль тотрыклылыкны тәэмин итү буенча чаралар турында хәбәр итте.

Аның сүзләренчә, 2015 елда Татарстанда ТРП 1 788 млрд. сум булыр дип исәпләнә (киләсе ел белән чагыштырганда, 99,7 %).

2016 елга Татарстанда ТРП 1 949 млрд. сум булыр дип планлаштырыла (ягъни 102,2 %).

2015 елда төяп озатылган продукция күләме 1 833 трлн. сумга булыр дип көтелә.

2016 елда төяп озатылган продукция күләме 2 трлн. сум булыр дип планлаштырыла. Сәнәгать производствосы индексы 102 % булыр дип фаразлана.

2015 елда сәнәгать предприятиеләре табышы 303 млрд. сум булыр дип көтелә.

Олег Пелевин хәбәр иткәнчә, республиканың 24 % предприятиесе зыянга эшли.

Төп капиталга инвестицияләргә килсәк, 2015 ел нәтиҗәләре буенча алар 560 млрд. сум булыр дип көтелә.

Олег Пелевин сүзләренчә, 2016 елга төп капиталга инвестицияләр күләме 601 млрд. сум булыр дип фаразлана, 2017 елда - 653,1 млрд. сум, 2018 елда - 720,7 млрд. сум.

ТР Икътисад министрлыгы фаразлавы буенча уртача айлык эш хакы күләме 2015 елда 29,417 мең сум булачак, 2016 елда - 31,246 мең сум, 2017 елда - 332,483 мең сум.

2016 елга Татарстан Республикасы бюджеты турындагы доклад белән ТР финанслар министры Радик Гайзатуллин чыгыш ясады.



*ТР Президенты Матбугат хезмәте, Елена Бритвина.*
Дәүләт хакимияте һәм җирле үзидарә органнарының бердәм "Рәсми Татарстан" порталы